Na temelju odredbe članka 138. Zakona o državnim službenicima („Narodne novine“, broj 92/05, 107/07, 27/08, 34/11, 49/11, 150/11, 34/12, 49/12, 37/13, 38/13, 1/15, 138/15 – USRH, 61/17 i 70/19) i članka 2. Uredbe o raspisivanju i provedbi javnog natječaja i internog oglasa u državnoj službi (Narodne novine br. 78/2017 i 89/2019), uz prethodno odobrenje Ministarstva uprave KLASA: 112-02/18-01/862, URBROJ: 515-03-01-02/1-19-7 od 10. rujna 2019., u vezi s Oglasom za prijam u radni odnos namještenika na neodređeno vrijeme objavljenim u Narodnim novinama broj 106/2019 od 6. studenoga 2019., djelomično obustavljenim Odlukom KLASA: 110-03/18-01/286, URBROJ: 525-05/0049-19-11 od 12. prosinca 2019., Ministarstvo poljoprivrede ponovno raspisuje

**OGLAS**

**za prijam u radni odnos namještenika na neodređeno vrijeme**

**13. UPRAVA RIBARSTVA**

**13.4. Sektor za nadzor i kontrolu u ribarstvu**

**13.4.1. Služba kontrole ribarstva – sjever**

**13.4.1.2. Odjel za kontrolu ribarstva – područna jedinica Rijeka**

**namještenik III. vrste - voditelj brodice, red. br. 819. – 1 izvršitelj**

Opis poslova:

* upravlja plovilom ribarske inspekcije;
* odgovoran je za plovilo, njegovu ispravnost, posadu i ostale osobe na plovilu tijekom plovidbe ili na vezu;
* osigurava spremnost plovila za izvršenje službenih zadataka, čuva isprave i arhivu plovila;
* osigurava vođenje propisanih evidencija plovila i strojeva;
* organizira rad na redovitom i preventivnom održavanju plovila, skrbi za opremu i inventar plovila;
* u slučaju opasnosti poduzima mjere spašavanja plovila, posade i drugih osoba;
* obavlja službu palube i brine o tehničkoj ispravnosti plovila prije uporabe te o stanju, urednosti i izgledu plovila po izvršenju zadatka;
* prilikom oduzimanja ribolovnih alata, opreme i ulova pruža podršku i pomaže inspektoru u svim poslovima;
* po povratku sa zadatka izvještava voditelja Odjela o uplovljavanju i stanju plovila;
* voditelj brodice ribarske inspekcije svoje poslove na moru (isplovljenja) obavlja isključivo uz prethodno pismeno ili usmeno odobrenje načelnika Sektora, voditelja Službe ili voditelja Odjela;
* kontinuirano izvješćuje voditelja Odjela o stanju, tehničkoj ispravnosti i potrebama plovila;
* obavlja druge poslove po nalogu inspektora i nadređenih.

**13.4.2. Služba kontrole ribarstva – jug – Područna jedinica Split**

**13.4.2.1. Odjel za kontrolu ribarstva Split**

**Ispostava Ploče (samostalni izvršitelj)**

**namještenik III. vrste - voditelj brodice, red. br. 833. – 1 izvršitelj**

Opis poslova:

* upravlja plovilom ribarske inspekcije;
* odgovoran je za plovilo, njegovu ispravnost, posadu i ostale osobe na plovilu tijekom plovidbe ili na vezu;
* osigurava spremnost plovila za izvršenje službenih zadataka, čuva isprave i arhivu plovila;
* osigurava vođenje propisanih evidencija plovila i strojeva;
* organizira rad na redovitom i preventivnom održavanju plovila, skrbi za opremu i inventar plovila;
* u slučaju opasnosti poduzima mjere spašavanja plovila, posade i drugih osoba;
* obavlja službu palube i brine o tehničkoj ispravnosti plovila prije uporabe te o stanju, urednosti i izgledu plovila po izvršenju zadatka;
* prilikom oduzimanja ribolovnih alata, opreme i ulova pruža podršku i pomaže inspektoru u svim poslovima;
* po povratku sa zadatka izvještava voditelja Odjela o uplovljavanju i stanju plovila;
* voditelj brodice ribarske inspekcije svoje poslove na moru (isplovljenja) obavlja isključivo uz prethodno pisano ili usmeno odobrenje načelnika Sektora, voditelja Službe ili voditelja Odjela;
* kontinuirano izvješćuje voditelja Odjela o stanju, tehničkoj ispravnosti i potrebama plovila;
* obavlja druge poslove po nalogu inspektora i nadređenih.

**13.4.2.1. Odjel za kontrolu ribarstva Split**

**Ispostava Vis (samostalni izvršitelji)**

**namještenik III. vrste - mornar, red. br. 836. – 1 izvršitelj**

Opis poslova:

* obavlja službu palube i brine o tehničkoj ispravnosti plovila prije uporabe te o stanju, urednosti i izgledu plovila po izvršenju zadatka;
* po potrebi upravlja plovilom ribarske inspekcije;
* odgovoran je za plovilo na vezu;
* osigurava spremnost plovila za izvršenje službenih zadataka;
* prilikom oduzimanja ribolovnih alata, opreme i ulova pruža podršku i pomaže inspektoru;
* obavlja druge poslove po nalogu inspektora i nadređenih.

**Podaci o plaći radnog mjesta:**

Plaću radnog mjesta državnog službenika čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.

Koeficijenti složenosti poslova radnih mjesta utvrđeni su Uredbom o nazivima radnih mjesta i koeficijentima složenosti poslova u državnoj službi (Narodne novine, broj 37/01, 38/01 - ispravak, 71/01, 89/01, 112/01, 7/02 - ispravak, 17/03, 197/03, 21/04, 25/04 - ispravak, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14 i 151/14, 76/15, 100/15, 71/18 i 73/19).

**Ministarstvo poljoprivrede**